Abana

Abana [a-bá-na] es le nomine biblic del fluvio que passa per Damasco, in Libano, identificate hodie con le Nahr Barada, que nasce in le montanias del Anti-Libano, al nord west de Damasco.2 Reges 5:12. Illo es un del duo fluvios de Damasco al que alludeva Naaman, commandante del exercito syrie, quando minuspreciava le instructiones de Eliseo de baniar se in le aquas del Jordan pro curar se del lepra in 2 Reges 5:12.

A iste fluvio normalmente se identifica le Nahr Barada (), que nasce in le montanias del Anti-Libano, al nord west de Damasco. Depois de transversar le montanias, sorti de un gorga (fauce o stricto) que se trova justo al west de iste citate, cursa le parte septentrional de illo e se ramifica in varie directiones, rigante un amplie zona ante de perder se in le meremmas que se trova al est de Damasco. Su aquas, usate pro irrigar campos e verdieros per medio de canales e conductos, crea un extense oasis de exuberante vegetation. Ben se pote dicer que Damasco debe su existentia al Barada. Per multe tempore illo ha proviste le aqua pro le cisternas, fontes e banios del citate, per lo que le scriptores classic lo appellava le "fluvio auree" (Chrysorrhoas). Assi que le elevate opinion de Naaman super iste fluvio pare esser ben fundate.

In le margine del Texto Masoretic e in le Version Peshitta syriac se emplea le parola "Amana" in vice de "Abana" in 2 Reges 5:12. Multe traductiones usa le expression "Amana" in le Cantico del Canticos 4:8, le qual, secun credentia, face referentia al montanias del Anti-Libano, ubi se trova le nascentia del mentionate fluvio. Assi que il es possibile que le fluvio prendeva le nomine del montanias ubi illo nasceva.

 Referentias 

Categoria:Vetere Testamento
Categoria:Syria
Categoria:Libano